Belfast

Belfast () je mesto v Spojenom kráľovstve a hlavné mesto Severného Írska. Po Dubline je druhé najväčšie mesto na írskom ostrove. Má rozlohu 115 km² a žije v ňom vyše 286-tisíc obyvateľov, v metropolitnej oblasti Veľký Belfast žije až 580-tisíc obyvateľov. Väčšia časť mesta leží v tradičnom grófstve Antrim, kým východné a južné časti ležia v grófstve Down. 

Belfast je tradičné priemyselné centrum, historicky najvýznamnejšie priemyselné odvetvia predstavuje textilný a lodiarenský priemysel a výroba tabaku. Vďaka silnému priemyselnému postaveniu bol Belfast na začiatku 20. storočia najväčším írskym mestom. V miestnych lodeniciach Harland and Wolff bol na začiatku 20. storočia postavený parník RMS Titanic. Mesto bolo svojho času centrom nepokojov, ktoré zmietali Severné Írsko.

Iné projekty 

 
Mestá v Severnom Írsku
Prístavné mestá Írskeho mora
Ulster
Grófstvo Antrim